……………(sz.) napirend

 Előterjesztve: Településüzemeltetési, Környezetvédelmi

 és Közbiztonsági Bizottsághoz

**előterjesztés**

**A Képviselő – testület 2020. október 29-i rendes ülésére**

**Tárgy:**  Javaslat a Budapest Főváros II. Kerületi Önkormányzat közigazgatási területén található várakozási övezetben a Felhévíz Újlak – Szemlőhegy és a Viziváros területeken *(határoló területek: a Margit körút – Széna tér – Csalogány utca – Bem rakpart által határolt területen, beleértve a határoló utakat és tereket és a Széll Kálmán tér, valamint a Margit körút – Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca – Pusztaszeri út – Szépvölgyi út – Árpád fejedelem útja által határolt területen, beleértve – a Margit körút kivételével – a határoló utakat és tereket)* forgalom optimalizálás céljából a parkolási üzemidő 20:00 óráig történő kiterjesztésére

**Készítette:** …………………………..

Nagy Zsuzsanna s.k.

 osztályvezető

 Parkolási Osztály

**Egyeztetve**: …………………………

 Kalocsai Tímea s.k.

 városüzemeltetési igazgató

**Látta:** …………………………

 dr. Szalai Tibor

 jegyző

 ……………………….

 dr. Silye Tamás

 jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete (a továbbiakban: **Rendelet**) tartalmazza a II. kerület közigazgatási területén a járművel várakozás rendjének kialakítására és az üzemképtelen járművek tárolására vonatkozó szabályokat.

A Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (továbbiakban: **Főv. Kgy. Rendelet**) 2. §. i) pontja szerint a Felhévíz Újlak – Szemlőhegy területen *(határoló terület: Margit körút –Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca Pusztaszeri út – Szépvölgyi út – Árpád fejedelem útja – a Margit körút kivételével – által határolt területen),* valamint a Viziváros területén *(határoló terület: a Margit körút – Széna tér –Csalogány utca – Bem rakpart által határolt terület, beleértve a határoló utakat és tereket, valamint a Széll Kálmán tér)* a parkolási üzemidő 18:00-ig tart.

A jelzett területeken jelentős telítettség tapasztalható a jelenleg alkalmazott díjtételek ellenére is (3. illetve 2. díjtétel). Ezért a forgalom optimalizálása érdekében indokolttá vált az üzemidő 20:00-ig történő kiterjesztése, valamint a Felhévíz Újlak – Szemlőhegy területen 3 órás időtartam korlátozás bevezetése, mely a Viziváros területén jelenleg is alkalmazott forgalomszabályozó eszköz.

A Felhévíz Újlak – Szemlőhegy területen az 1 órai várakozási díj 2020. augusztus 1-jétől a korábbi 175 Ft-ról 350 Ft-ra módosult, melyet indokolt többek között a II. és III. kerület határán tapasztalt átparkolás csökkentése is. Az átparkolás minden olyan esetben felmerülhet, amikor a kerülethatáron a várakozási övezeteket érintő eltérő szabályozás valósul meg. A Budapest Főváros III. Kerület, Óbuda Békásmegyer Önkormányzat Újlak területre vonatkozóan 20:00 óráig kiterjesztett üzemidőről szóló javaslatot kíván a közeljövőben a Fővárosi Közgyűlés elé terjeszteni, így az átparkolás minimalizálása érdekében ez az intézkedés is indokolja a területen az üzemidő módosítását.

A Képviselő-testület Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontja alapján jogosult dönteni.

Kérem a Tisztelt Képviselő-testületet az előterjesztés megtárgyalására, a határozati javaslatok elfogadására, valamint az alábbi rendelet-módosítási javaslat elfogadására.

A 6. oldalon kezdődő **Rendelet** elfogadásához minősített többségű szavazati arány szükséges.

 **Határozati javaslatok:**

1. A Képviselő-testület úgy dönt, hogy a várakozási övezetek részét képező Felhévíz Újlak – Szemlőhegy és a Viziváros területeken *(határoló területek: a Margit körút – Széna tér – Csalogány utca – Bem rakpart által határolt területen, beleértve a határoló utakat és tereket és a Széll Kálmán tér, valamint a Margit körút – Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca – Pusztaszeri út – Szépvölgyi út – Árpád fejedelem útja által határolt területen, beleértve – a Margit körút kivételével – a határoló utakat és tereket)* területen az üzemidő 20:00 óráig történő kiterjesztése érdekében kezdeményezi a **Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet** **módosítását a jelen határozat mellékletében foglaltaknak megfelelően.**

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2020. december 31.

*A határozat elfogadása egyszerű többségű szavazati arányt igényel.*

2. A Képviselő-testület úgy dönt, hogy a Felhévíz Újlak – Szemlőhegy területen *(határoló terület: Margit körút –Török utca – Frankel Leó út – Zsigmond tér – Ürömi utca – Kolozsvári Tamás utca – Daru utca – Felhévízi utca Pusztaszeri út – Szépvölgyi út – Árpád fejedelem útja – a Margit körút kivételével – által határolt területen)* a várakozási idő 3 órás időtartamban történő korlátozása érdekében kezdeményezi a **Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet** **módosítását a jelen határozat mellékletében foglaltaknak megfelelően.**

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2020. december 31.

*A határozat elfogadása egyszerű többségű szavazati arányt igényel.*

Budapest, 2020. október 20.

 **Őrsi Gergely**

 **polgármester**

1. *és 2. határozat melléklete*

**Főv. Kgy. rendelet módosítási javaslat:**

 **A Budapest Főváros Önkormányzata Közgyűlésének**

 **…/2020. (… …) rendelete**

 **a Budapest főváros közigazgatási területén járművel várakozás rendjének egységes**

 **kialakításáról, a várakozás díjáról és az üzemképtelen járművek tárolásának**

 **szabályozásáról szóló 30/2010. (VI. 4.) Főv. Kgy. rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
| R. 1. számú melléklet a 30/2010. (VI. 4.) Főv. Kgy. rendelethez3 órás maximális várakozási idejű területekII. kerület:A Bem rakpart - Csalogány utca - Széna tér - Margit körút - Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Ribáry utca - Bimbó út - Ady Endre utca - Szemlőhegy utca - Rómer Flóris utca - Margit utca - Margit körút által határolt terület, beleértve a határoló utakat és tereket és a Mecset utcát. | A Bem rakpart - Csalogány utca - Széna tér - Margit körút - Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Ribáry utca - Bimbó út - Ady Endre utca - Szemlőhegy utca - Rómer Flóris utca - Margit utca - **Török utca - Frankel Leó út - Zsigmond tér - Ürömi utca - Kolozsvári Tamás utca - Daru utca - Felhévízi utca - Pusztaszeri út – Szépvölgyi út- Árpád fejedelem útja által határolt terület, beleértve - a Margit körút kivételével -** Margit körút által határolt terület, beleértve a határoló utakat és tereket és a Mecset utcát. |
| R. 1. számú melléklet a 30/2010. (VI. 4.) Főv. Kgy. rendelethezIdőtartam-korlátozás nélküli területekII. kerület:A Szilágyi Erzsébet fasornak a Pázsit utca és Házmán utca közötti szakasza; továbbá a Szilágyi Erzsébet fasor - Gábor Áron utca - Pasaréti út - Radna utca - Hermann Ottó utca - Lórántffy Zsuzsanna út - Fillér utca - Lévay utca - Alvinci út - Bimbó út - Alsó Törökvész út - Eszter utca - Áldás utca - Szemlőhegy utca - Józsefhegyi utca - Csejtei utca- - Pusztaszeri út - Szépvölgyi út - Árpád fejedelem útja - Margit körút - Margit utca - Mecset utca - Rómer Flóris utca - Szemlőhegy utca - Ady Endre utca - Bimbó út - Ribáry utca - Marczibányi tér - Garas utca - Trombitás út által határolt terület, beleértve - a Szemlőhegy utca, a Józsefhegyi utca, a Csejtei utca, a Margit körút, a Margit utca, a Mecset utca, a Rómer Flóris utca, az Ady Endre utca, a Bimbó út, a Ribáry utca, a Marczibányi tér és a Garas utca kivételével - a határoló utakat és tereket. | A Szilágyi Erzsébet fasornak a Pázsit utca és Házmán utca közötti szakasza; továbbá a Szilágyi Erzsébet fasor - Gábor Áron utca - Pasaréti út - Radna utca - Hermann Ottó utca - Lórántffy Zsuzsanna út - Fillér utca - Lévay utca - Alvinci út - Bimbó út - Alsó Törökvész út - Eszter utca - Áldás utca - Szemlőhegy utca - Józsefhegyi utca - Csejtei utca- - Pusztaszeri út – **Felhévizi utca – Daru utca – Kolozsvári Tamás utca – Ürömi utca – Zsigmond tér – Frankel Leó út – Török utca** - Margit utca - Mecset utca - Rómer Flóris utca - Szemlőhegy utca - Ady Endre utca - Bimbó út - Ribáry utca - Marczibányi tér - Garas utca - Trombitás út által határolt terület, beleértve - a Szemlőhegy utca, a Józsefhegyi utca, a Csejtei utca, a Margit körút, a Margit utca, a Mecset utca, a Rómer Flóris utca, az Ady Endre utca, a Bimbó út, a Ribáry utca, a Marczibányi tér a Garas utca, a **Pusztaszeri út, a Felhévizi utca, a Daru utca, a Kolozsvári Tamás utca, az Ürömi utca, a Zsigmond tér, a Frankel Leó út és a Török utca** kivételével - a határoló utakat és tereket. |
| R. 5. számú melléklet a 30/2010. (VI. 4.) Főv. Kgy. rendelethez1. Eltérő időtartamban kijelölt várakozási övezetek:Munkanapokon 8.00 és 20.00 között - a kerületi önkormányzat ilyen tartalmú rendelete esetén 8.30 és 20.00 között - üzemelő várakozási övezetek:1. a II. kerületben a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt terület, beleértve a határoló utakat és tereket; | 1. a II. kerületben a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt terület, beleértve a határoló utakat és tereket; **továbbá a Margit körút-Széna tér-Csalogány utca-Bem rakpart által határolt terület, beleértve a határoló utakat és tereket és a Széll Kálmán tér, valamint a Margit körút - Török utca - Frankel Leó út - Zsigmond tér - Ürömi utca - Kolozsvári Tamás utca - Daru utca - Felhévízi utca - Pusztaszeri út – Szépvölgyi út- Árpád fejedelem útja által határolt terület, beleértve - a Margit körút kivételével - a határoló utakat és tereket.** |

**A Budapest Főváros II. Kerületi Önkormányzat** **Képviselő - testületének**

**…/2020. (… …) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
|  | A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el: |
| Rendelet 1. §(3) bekezdése1.§  (3) A várakozási övezetekben munkanapokon 8.30 és 18.00 óra között, díjfizetés ellenében lehet várakozni. Ettől eltérő időtartamban, munkanapokon 8.30 és 20.00 óra között, díjfizetés ellenében lehet várakozni a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt területen (beleértve a határoló utakat és tereket) | Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI.24.) önkormányzati rendelet 1. § (3) bekezdése az alábbiak szerint módosul:(3) A várakozási övezetekben munkanapokon 8.30 és 18.00 óra között, díjfizetés ellenében lehet várakozni. Ettől eltérő időtartamban, munkanapokon 8.30 és 20.00 óra között, díjfizetés ellenében lehet várakozni a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt területen (beleértve a határoló utakat és tereket), **továbbá a Margit körút - Széna tér- Csalogány utca - Bem rakpart által határolt terület, beleértve a határoló utakat és tereket és a Széll Kálmán tér, valamint a Margit körút - Török utca - Frankel Leó út - Zsigmond tér - Ürömi utca - Kolozsvári Tamás utca - Daru utca - Felhévízi utca - Pusztaszeri út -Szépvölgyi út - Árpád fejedelem útja által határolt terület, beleértve - a Margit körút kivételével - a határoló utakat és tereket.** |
|  | **2. §****E rendelet Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet módosításának hatályba lépésével egyidejűleg lép hatályba és a hatálybalépést követő napon törvény erejénél fogva hatályát veszti.** |

**A Budapest Főváros II. Kerületi Önkormányzat** **Képviselő - testületének**

**…/2020. (… …) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el:

**1. §**

Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI.24.) önkormányzati rendeletének 1. § (3) bekezdése az alábbiak szerint módosul:

*„(3) A várakozási övezetekben munkanapokon 8.30 és 18.00 óra között, díjfizetés ellenében lehet várakozni. Ettől eltérő időtartamban, munkanapokon 8.30 és 20.00 óra között, díjfizetés ellenében lehet várakozni a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt területen (beleértve a határoló utakat és tereket), továbbá a Margit körút - Széna tér- Csalogány utca - Bem rakpart által határolt terület, beleértve a határoló utakat és tereket és a Széll Kálmán tér, valamint a Margit körút - Török utca - Frankel Leó út - Zsigmond tér - Ürömi utca - Kolozsvári Tamás utca - Daru utca - Felhévízi utca - Pusztaszeri út -Szépvölgyi út - Árpád fejedelem útja által határolt terület, beleértve - a Margit körút kivételével - a határoló utakat és tereket.”*

**2. §**

E rendelet Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet módosításának hatályba lépésével egyidejűleg lép hatályba és a hatálybalépést követő napon törvény erejénél fogva hatályát veszti.

|  |  |
| --- | --- |
| **Őrsi Gergely** | **dr. Szalai Tibor** |
| **polgármester** | **jegyző** |

**ÁLTALÁNOS INDOKOLÁS**

Budapest Főváros II. Kerületi Önkormányzat Képviselő-testületének aII. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének (továbbiakban: **Rendelet**) módosítása vált szükségessé, tekintettel a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: Főv. Kgy. rendelet) 5. számú mellékletének 1. alpontjában foglalt szabályozás kerületi alkalmazása érdekében.

**RÉSZLETES INDOKOLÁS**

1.§-hoz

Az eltérő időtartamban kijelölt várakozási övezet üzemidejének Főv. Kgy. rendelet szerinti előírásait rögzíti.

2.§-hoz

Hatályba léptető és hatályon kívül helyező rendelkezéseket tartalmaz.